**Էմիլ Հեսկի** (անգլ.՝ Emile William Ivanhoe Heskey, հունվարի 11, 1978(1978-01-11), Լեսթեր, Անգլիա, Միացյալ Թագավորություն), անգլիացի ֆուտբոլիստ, խաղում է հարձակվողի դիրքում։ 2015 թվականի սկզբին միանում է «Բոլթոն Ուոնդերերս» ֆուտբոլային ակումբին։ Խաղացել է անգլիական «Լեսթեր Սիթի», «Լիվերպուլ», «Բիրմինգհեմ Սիթի», «Ուիգան Ատլետիկ», «Աստոն Վիլլա», «Բոլթոն Ուոնդերերս» և ավստրալիական «Նյուքասլ Ջետս» ակումբներում։ Մասնակցել է Եվրոպայի երկու առաջնություններին, նաև 2002 և 2010 թվականների աշխարհի առաջնություններին՝ Անգլիայի կազմում։

Վաղ տարիներ
-----------

Հեսկին ծնվել է Լեսթերում։ Նրա հայրը՝ Թայրոն Հեսկին, եղել է Լեսթեր ակումբի թիկնապահ։ Ֆուտբոլով Էմիլը հետաքրքրվել է դեռևս պատանի տարիքից և խաղացել է Ratby Groby Juniors ակումբում՝ Լեսթերի մանկապատանեկան թիմում։ Համեմատած իր թիմակիցների Էմիլը աչքի էր ընկնում իր ընդունակություններով և իր խաղով։ Ինը տարեկան հասակում նրան ընդունել են «Լեսթե Սիթի» ֆուտբոլային ակումբ։ Հեսկին Լեսթերի մանկապատանեկան թիմում խաղացել է մինչև 1994 թվականը, հետո նրան ընդգրկել են թիմի հիմնական կազմ։

Ակումբային կարիերա
------------------

### «Լեսթեր Սիթի»

Էիմլ Հեսկին Լեսթեր ակումբի մարզահագուստովԷիմլ Հեսկին Լեսթեր ակումբի մարզահագուստով
Երիտասարդական թիմում հանդես գալուց հետո ընդգրկվել է թիմի հիմնական կազմ։ Նորամուտը հիմնական կազմում տեղի է ունեցել 1995 թվականի մարտի 8-ին անգլիական «Կինուս Պարկ Ռենջերս» ակումբի դեմ խաղում։ Այդ նույն մրցաշրջանում Լեսթերը կարողացավ ճեղքել երկրորդ դիվիզիոնի արգելքը և հասնել առաջին դիվիզիոն։ Էմիլը իր պրոֆեսիոնալ պայմանագիրը ստորագրել է 1995 թվականի հոկտեմբերի 3-ին։ Հաջորդ մրցաշրջանում Հեսկին հասցրեց խաղալ 30 խաղ՝ դառնալով 7 գոլի հեղինակ, և օգնեց Լեսթերին բարելավվել իր դիրքերը մրցաշարային աղյուսակում։ Որպես պրոֆեսիոնալ ֆուտբոլիստ՝ Հեսկին անդրանիկ գնդակը խփել է «Նորվիչ Սիթիի» դեմ խաղում։

1996/1997 մրցաշրջանում Հեսկին դարձել է 10 գոլի հեղինակ՝ խաղալով 35 խաղ՝ իր թիմի հետ հասնելով մինչև Անգլիայի գավաթի եզրափակիչ։ Հաջորդ՝ 1997/1998 մրցաշրջանում, նա կրկին դարձավ 10 գոլի հեղինակ և ճանաչվեց ակումբի լավագույն ռմբարկու։ Բայց 1999/2000 մրցաշրջանում Հեսկին կարողացավ խփել ընդամենը վեց գնդակ։ Այդ մրցաշրջանում Թոնի Կոտի շնորհիվ զարգացավ Լեսթերի հարձակման գիծը։ Հեսկին և Թոնին, իրար հիանալի հասկանալով, կարողացան դառնալ շատ գոլերի հեղինակներ։ Մարզիչը՝ Օ՛Նիլը, հաստատել է, որ Հեսկին օգնեց ակումբին շարունակել պայքարը Պրեմիեր լիգայում։ 2000 թվականին Լեսթերը կարողացավ արժանանալ երկար սպասված գավաթին։ Առաջնության եզրափակչում Լեսթեը 2։1 հաշվով հաղթեց «Տրանմիր Ռովերս» ակումբին։

### «Լիվերպուլ»

2000 թվականի մարտի 10-ին Հեսկին դարձավ «Լիվերպուլի» անդամ։ Ակումբի տնօրինությունը Հեսկիի համար վճարեց 11 միլիոն ֆունտ։ Նա հայտարարեց, որ իր համար գինը կապ չունի, և ավելացրեց, որ ինքը Լիվերպուլում է՝ տքնաջան մարզվելու և լավ արդյունքներ գրանցելու համար։ Էմիլի դեբյուտը Լիվերպուլում կայացել է 2000 թվականի մարտի 11-ին «Սանդերլենդի» դեմ խաղում, հենց այդ խաղում Հեսկին կարողացավ դառնալ գոլի հեղինակ։ 1 մրցաշրջանի ընթացքում Հեսկին մասնակցեց 12 խաղի՝ դառնալով 3 գոլի հեղինակ։ 2000/2001 մրցաշրջանում Հեսկին Անգլիայի գավաթի առաջնության եզրափակչում էր, որտեղ Լիվերպուլը կարողացավ հաղթել Արսենալին։ Այդ մրցաշրջանում Հեսկին կարողացավ դառնալ 22 գոլի հեղինակ, իսկ Լեսթերը կարողացավ նվաճել Անգլիայի գավաթը։

Հեսկին սկսեց հետաքրքրվել «Տոտենհեմ» ակումբով, որը նրա համար առաջարկել էր 12 միլիոն ֆունտ, բայց Ուլեն ասաց, որ նրանք չեն կարող վաճառել Էմիլին։ Արժե նշել, որ Հեսկին մեծ հաջողություններ է բերել իր հարազատ ակումբին՝ Լեսթերին և փրկել մի շարք ֆինանսական խնդիրներից։ 2002/2003 մրցաշրջանում Էմիլն անցկացնելով 51 խաղ՝ կարողացավ դառնալ 9 գոլի հեղինակ։

2003/2004 թվականների մրցաշրջանում Հեսկիով հետաքրքրված էր իտալական Միլանը, որը նրան խոստացել էր ընդգրկել հիմնական կազմի մեջ։ 2004 թվականի հունվարին Էմիլը վնասվածք ստացավ և բաց թողեց Նյուքասլի դեմ խաղը։

### «Բերմինգհեմ Սիթի»

2003/2004 մրցաշրջանի ավարտին Հեսկին պայմանագիր ստորագրեց Բերմինգհեմ Սիթիի հետ։ Ոտնաթաթի վնասվածքի պատճառով չկարողացավ մասնակցել «Օսասունայի» դեմ խաղին, բայց դա չխանգարեց նրան նշել իր նորամուտը Բերմինգհեմում։ Հեսկիի դեբյուտային գոլը Բերմիգհեմում տեղի ունեցավ «Մանչեսթեր Սիթի»ի դեմ խաղում։ Հեսկին ճանաչվեց ակումբի լավագույն հարձակվող (11 գոլ)։ Ամեն խաղից հետո Բերմինգհեմ ակումբը մրցանակներով ոգևորում էր խաղի լավագույն մարզիկներին։ Հեսկին ամենից շատն է արժանացել այդ մրցանակին։

Հաջորդ մրցաշրջանը անհաջող էր Հեսկիի համար։ Նա վնասեց ոտնաթաթը և չկարողացավ մասնակցել «Բլեքբերն Ռովերսի» հետ հանդիպմանը և մի ամբողջ մրցաշրջանի 34 խաղերում կարողացավ ընդամենը 4 գոլ տոնել։ Հեսկին այդ ժամանակաշրջանում խիստ քննադատության արժանացավ և ստիպված եղավ հեռանալ Բերմինգհեմից։ Հեսկին որոշեց ետ վերադառնալ Լիվերպուլ. թիմը նրա համար 12․5 միլիոն ֆունտ է առաջարկել։

### «Ուիգան Ատլետիկ»

2006 թվականի հուլիսի 7-ին Հեսկին 5․5 միլիոն ֆունտով տեղափոխվեց «Ուիգան Ատլետիկ»։ Նորամուտը նշել է 2006 թվականի օգոստոսի 19-ին «Նյուքասլ Յունայթեդի» դեմ խաղում, որտեղ նրանք պարտություն կրեցին։ Ուիգանի կազմում Հեսկին իր առաջին գոլը խփեց «Ռեդինգ» ակումբի դեմ խաղում, որտեղ Ուիգանը նվազագույն հաշվով հաղթեց Ռեդինգին։ 36 խաղերում Հեսկին դարձավ 8 գոլի հեղինակ։ 2007 թվականին Էմիլը նորից վնասվածք ստացավ և նոյեմբերին վերադարձավ թիմ, բայց դեկտեմբերին նորից վասվածք ստանալու պատճառով ստիպված եղավ բայց թողնել Բլեքբերինի դեմ խաղը։ 2008 թվականի ապրիլի 14-ին, Չելսիի դեմ խաղում Հեսկին փրկեց իր թիմին՝ գոլի հեղինակ դառնալով 90-րդ րոպեին։ Դա վերջին գոլն էր մրցաշրջանում, ընդհանուր արդյունքը այդքան վատ չէր՝ 30 խաղ և 4 գոլ։

2008/2009 թվականի մրցաշրջանում Էմիլը իր առաջին գոլը խփել է «Հալլ Սիթիի» դեմ խաղում։ 2008 թվականի հոկտեմբերին Հեսկին հայտարարեց, որ ուզում է մասնակցել ՈւԵՖԱյի առաջնությանը, բայց չի ուզում հեռանալ «Ուիգանից»։ Նրա նախկին ակումբը՝ Լիվերպուլը, ուզում էր ձմեռային տրասֆեր պատուհանի պայմանագիր ստորագրել Էմիլի հետ, բայց Ուգիանի տնօրեն Սթիվ Բրյուսը մերժեց՝ասելով, որ բաց չի թողնի Հեսկիին։ Էմիլը մեկնաբանել է նախկին ակումբ Լիվերպուլի՝ իր նկատմամբ ցուցաբերած հետաքրքրությունների մասին՝ «Լավ կլիներ, եթե ես կարողանայի հետ վերադառնալ Լիվերպուլ։ մենք կհետևենք գործարքի արդյունքին»։ 2008 թվականի նոյեմբերի 1-ին Հեսկին իր 100-րդ գոլը տոնել է Պրեմիեր-Լիգայում՝ «Պորտսմուտի»դեմ խաղում, որն ավարտվել է Ուիգանի հաղթանակով։ Ավելի ուշ նա հայտարարել է, որ չի մնա «Ուիգանում» և կտեղափոխվի այլ ակումբ։

### Աստոն Վիլլա

Հեսկին «Աստոն Վիլլայի» կազմում
2009 թվականի հունվարի 23-ին Հեսկին, 3,5 տարով և 3,5 մլն ֆունտ ստերլինգի դիմաց պայմանագիր ստորագրեց «Աստոն Վիլլայի» հետ։ Նա բիրմինգհեմցիների կազմում իր սկզբնախաղը անցկացրել է 2009 թվականի հունվարի 27֊ին «Պորտսմուտ» ակումբի դեմ խաղով, որտեղ առանձնացել է խփած գոլով։ Նա մինչև մրցաշրջանի ավարտը ևս մեկ գոլ է հեղինակել՝ հաջողության հասնելով «Վեստ Հեմ Յունայթեդ»֊ի դեմ խաղում, որտեղ նաև փրկել է «Վիլլային» պարտությունից։

2009 թվականի հուլիսին Էմիլը նախամրցաշրջանային փուլում «Մալագայի» դեմ ընկերական խաղում ստացավ ուղեղի ցնցում։ Հեսկին, ինչպես հաղորդվել է, հայտարարել էր, որ մտածում է 2010 թվականի հունվարին լքել թիմը։ Մարտին Օ'Նիլը պատասխանել է, որ «Վիլլայում կան խաղացողներ, ովքեր ցանկանում են մասնակցել աշխարհի առաջնությանը և չէին ցանկանա այսպիսի իրավիճակում տեղափոխվել այլ ակումբ»։ Այնուամենայնիվ, Հեսկին ավելի ուշ հերքեց, որ մտադրություն է ունեցել լքել թիմը։ Թիմի մարզիչն իր հերթին հայտարարել է, որ մտահոգված էր այն բանով, որ Հեսկիի հաճախակի վնասվածքները կխանգարեն նրան լավագույն մարզավիճակի հասնել։ Հեսկին 2009/10 մրցաշրջանում խաղադաշտ է դուրս եկել 42 անգամ և հեղինակել 5 գոլ։

2010/11 մրցաշրջանում «Աստոն Վիլլա»֊յի մարզիչը եղել է «Լիվերպուլ»֊ի նախկին մարզիչ Ժերար Ուլիեն, ով Հեսկիին տրամադրեց խաղային շատ ժամանակ։ Էմիլը հաղթական գոլեր է խփել «Վուլվերհեմպտոն Ուոնդերերս»֊ի և «Վեստ Բրոմվիչ Ալբիոն»֊ի դեմ դիմակայություններում։ 2011 թվականի մայիսի 7֊ին «Ուիգան»֊ի դեմ տնային խաղում Հեսկին սկսեց վիճաբանել գլխավոր մրցավար Մայք Ջոնսի հետ, քանի որ վերջինս հարկադրված տուգանային հարվածը չէր նշանակում։ Նա իր վարքի համար ստացավ դեղին քարտ։ Քարտեր ստացան նաև Բրեդ Ֆրիդելը և ավագ Ստիլիայն Պետրովը։ Ընդմիջման ժամանակ ստյուարդները կրկին ստիպված էին հանգստացնել Էմիլին։ Գարի Մակալիստերը որոշեց փոխարինել նրան Մարկ Ալբրայտանով։ Չնայած այդ բոլոր իրադարձություններին, Հեսկին խաղադաշտում ցուցադրած իր վատ վարքի համար չպատժվեց ո՛չ մրցավարի, և ո՛չ էլ Անգլիայի Ֆուտբոլի ասոցիացիայի կողմից։ Էմիլի համաակումբցի Լյուկ Յանգը ավելի ուշ Հեսկիի մասին ասել է, որ «նրա բախտը բերեց, որ չստացավ կարմիր քարտ»։

2011 թվականի օգոստոսին «Բլեքբերն Ռովերս» ակումբի դեմ խաղում Հեսկին կարողացավ դառնալ ընդամենը 1 գոլի հեղինակ։

### Նյուքասլ Ջեթս

Հեսկին «Նյուքասլ Ջեթս» ակումբի համազգեստով
2012 թվականի սեպտեմբերի 21-ին Հեսկին պայմանագիր ստորագրեց անգլիական «Նյուքասլ Ջեթս» ակումբի հետ։ Դեբյուտային խաղը այստեղ կայացել է «Ադելաիդա Յունայթեդ» ակումբի դեմ, որտեղ Հեսկին փոխարինման է դուրս եկել 72-րդ րոպեին։ Նյուքասլ Ջեթսում Հեսկին իր առաջին գոլը տոնել է 2012 թվականի հոկտեմբերի 13-ին, «Ջեթս» - «Սիդնեյ» հանդիպման ժամանակ։ Էմիլը շարունակեց կարիերան անգլիական ակումբում, և 5 խաղերում կարողացել է դառնալ 5 գոլի հեղինակ, այդ թվում՝ նաև ֆուտբոլային դերբիում՝ «Սենտրալ Կոստ Մարիներս» ակումբի դեմ խաղում Հեսկին աչքի է ընկել դուբլով, որի շնորհիվ կարողացել է դառնալ առաջնության լավագույն ռմբարկու։ «Մելբուրն» ակումբի դեմ խաղում Հեսկիի երկրպագուները հատուկ սարք էին պատրաստել՝ «Heskey Cam», որը օգնում էր նրանց ամբողջ խաղի ընթացքում հետևել միմիայն Հեսկիի գործողություններին։ 2012/2013 մրցաշրջանը Հեսկին ավարտեց «Տարվա ֆուտբոլիստ» տիտղոսով, որը օգնեց նրան երկարաձգելու պայմանագիրը ակումբում։ 2013 թվականին Էմիլը ակումբի հետ նոր պայմանագիր ստորագրեց։ Հաջորդ մրցաշրջանում 19 խաղերի ընթացքում նա կարողացավ ընդամենը մեկ գոլ խփել, որից հետո հեռացավ ակումբից։

### Բոլտոն Ուոնդերերս

Հեսկին 2015 թվականին
2014 թվականի դեկտեմբերին հայտնի դարձավ, որ 36- ամյա հարձակվողը մարզվում է «Բոլտոն Ուոնդերերս» ակումբում։ Իսկ դեկտեմբերի 23-ին Հեսկին անցկացրեց իր առաջին՝ դեբյուտային խաղը՝ 63 րոպե խաղալով ընդդեմ «Ռեդինգի»։ Խաղն ավարտվեց 1:3 հաշվով. Հեսկիի թիմը պարտություն կրեց։

Կարիերան հավաքականում
---------------------

### Երիտասարդական հավաքական

Հեսկին խաղացել է Անգլիայի մինչև 16 տարեկանների (4 խաղ) և մինչև 18 տարեկանների (8 խաղ) հավաքականներում։ Պատանեկան հավաքականում նա խաղացել է Մայքլ Օուենի հետ, ով Ֆրանսիայի առաջնությունում կարողացել է գրավել 3-րդ տեղը։ 1996 թվականին Հեսկին սկսեց խաղալ Անգլիայի երիտասարդական հավաքականում։ Դեբյուտը կայացել է 1996 թվականի հոկտեմբերի 8-ին, Լեհաստանի երիտասարդական ակումբի դեմ խաղում։ Մեկ տարի անց՝ 1997 թվականի մայիսի 30-ին, նույն՝ Լեհաստանի երիտասարդական ակումբի դեմ խաղում, Հեսկին կարողացել է դառնալ գոլի հեղինակ և փրկել ակումբը պարտությունից։ Խաղը ավարտվել է 1:1 հաշվով։ Դրանից հետո՝ Եվրոպայի առաջնությունում, Հարավսլավիայի դեմ խաղում Հեսկին կրկին աչքի է ընկել գոլով։ Նա երիտասարդական հավաքականում խաղացել է 17 խաղ՝ դառնալով 6 գոլի հեղինակ։ Էմիլը մասնակցություն է ունեցել Անգլիայի Երկրորդ հավաքականի՝ 1998 թվականի փետրվարի 10-ին կայացած Չիլիի դեմ խաղում, որտեղ 90-րդ րոպեին դարձել է գոլի հեղինակ։

### Ազգային հավաքական

1998 թվականի նոյեմբերի 18-ին Չեխիայի դեմ կայանալիք խաղում Հեսկին ազգային հավաքականի մեկնարկային կազմում էր, բայց խաղադաշտ դուրս չեկավ։ 1999 թվականի ապրիլի 28-ին Հունգարիայի դեմ խաղում կայացավ Հեսկիի դեբյուտը։ Հեսկին առաջին անգամ հիմնական կազմ ընդգրկվել է Արգենտինայի դեմ խաղում։ Ազգային հավաքականում Էմիլը իր առաջին գոլը հեղինակել է 2000 թվականի հունիսի 3-ին՝ Մալթայի դեմ խաղում։ Առջևում 2000 թվականի Եվրոպայի առաջնությունն էր։ Անգլիայի ազգային հավաքականը հրավիրել էր Հեսկիին մասնակցելու առաջնությանը։ Մրցաշարում Հեսկին անցկացրեց 2 խաղ՝ Պորտուգալիայի և Ռումինիայի դեմ։

Անգլիայի ֆուտբոլի ազգային հավաքականը Հեսկիին հրավիրեց մասնակցելու 2002 թվականի աշխարհի առաջնությանը։ Հեսկին մասնակցեց Շվեյցարիայի և Դանիայի դեմ հանդիպումներին, որտեղ կարողացավ դառնալ գոլի հեղինակ։ Հեսկին մասնակցեց նաև առաջնության հաղթող Բրազիալիայի դեմ խաղում, որտեղ Անգլիայի հավաքականը պարտություն կրեց։ 2002 թվականի հոկտեմբերի 8-ին Սլովակիայի դեմ խաղում Հեսկիին և իր գործընկեր Էշլի Քոուլին վիրավորել էին ռասայական պատկանելիության համար (նրանք երկուսն էլ սևամորթ են)։ ՈւԵՖԱ-ն հետաքննեց և արդյունքում պատժեց Սլովակիայի հավաքականին. վերջինիս անցկացրած խաղերին չէր թույլատրվում հանդիսատեսի մուտքը մարզադաշտ։

2003 թվականին ազգային հավաքականում հայտնվեց Ուեյն Ռունին, ով խանգարեց Էմիլին հաճախ ընդգրկվելու հիմնական կազմում։ Ժուռնալիստները քննադատում էին Հեսկիին իր անբավարար արդյունքների համար, և չնայած դրան, ազգային հավաքականը նրան միշտ էր հրավիրում կայանալիք խաղերին, Սերբիայի ու Չեռնոգորիայի հավաքականի դեմ խաղում, փոխարինելով Մաքլ Օուենին, նա իր հայրենի քաղաք Լեսթերում 2003 թվականի հունիսին արժանացավ ավագի թևկապի։ Առջևում 2004 թվականի Եվրոպայի առաջնությունն էր։ Անգլիայի ազգային հավաքականը հրավիրել էր Հեսկիին մասնակցելու առաջնությանը։ Մրցաշարում՝ Ֆրանսիայի դեմ խաղում, նա փոխարինման դուրս եկավ։ Խաղը 1:0 հաշվով ընթանում է հօգուտ Անգլիայի, բայց հավաքականի հարձակվող Կլոդ Մակելեյի վրիպակի պատճառով Ֆրանսիան ստացավ տուգանային հարվածի իրավունք, որը գերազանց իրացնելու շնորհիվ հաշիվը դարձրեց 1:1։ Ի վերջո, այդ խաղում Անգլիան պարտվեց 2:1 հաշվով։

2006 թվականի աշխարհի առաջնությունում Հեսկին Անգլիայի հավաքականի մեկնարկային կազմում էր, նա կարողացավ 2005 թվականին մասնակցել Հյուսիսային Իռլանդիայի և Ադրբեջանի դեմ խաղերին։ Պիտեր Կրաուչի՝ Անգլիայի ֆուտբոլի ազգային հավաքականի նորընտիր մարզիչ դառնալուց հետո Էմիլը ավելի հազվադեպ էր հրավիրվում և մասնակցում հավաքականի խաղերին։

Սթիվ Մակլարենի ղեկավարության ժամանակ ավելի հազվադեպ դարձան Հեսկիի միջազգային ելույթները։ Սակայն Մայքլ Օուենի երաշխավորությամբ նրան սկսեցին հրավիրել հավաքական, քանի որ Մայքլը ուզում է խաղալ Հեսկիի հետ։ Նա իր խաղը սկսեց Իսրայելի հավաքականի դեմ հանդիպման առաջին րոպեներից և մեծ դեր խաղաց Անգլիայի գրոհի մեջ։ Հեսկիի հաջորդ խաղը Ռուսաստանի դեմ էր։ Ալան Շիրերը մեկնաբանել է Հեսկիի ելույթները այս երկու հանդիպումներում՝ «Ես երբեք չեմ պնդի, թե հեսկին Ռունիից լավն է, բայց վերջին երկու խաղերում Էմիլը հրաշալի էր»։

Անգլիայի ֆուտբոլի ազգային հավաքականի մարզչի՝ Ֆաբիո Կապելոյի կողմից Հեսկին հրավիրվեց մասնակցելու Շվեյցարիայի դեմ խաղին, բայց վնասվածք ստացավ և չկարողացավ խաղալ։ 2008 թվականի օգոստոսին նրան հրավիրել էին խաղալու Չեխիայի հավաքականի դեմ ընկերական խաղում։ Հեսկին խաղադաշտ դուրս եկավ 46-րդ րոպեին։ Խաղը ավարտվեց 2:2 հաշվով։ Անգլիայի հավաքականի տնօրինությունը Էմիլին հրավիրեցին մասնակցելու 2010 թվականին կայանալիք աշխարհի առաջնությանը, որտեղ նա խաղաց Անդորրայի և Խորվաթիայի դեմ։ Հեսկին նորից ռասայական վիրավորանքների զոհ դարձավ, այս անգամ խորվաթների կողմից, որից հետո ՖԻՖԱ-ն սկսեց հետաքրքրվել կատարվածով, և Խորվաթիայի հավաքականին տուգանեց15000 ֆունտով։ 2008 թվականի հոկտեմբերի 15-ին ազգային հավաքականի կազմում Հեսկին անցկացրեց իր 50-րդ խաղը։ 2009 թվականին նա մասնակցեց Իսպանիայի դեմ խաղին, որից հետո Աստոն Վիլլայի մարզիչը քննադատեց Ֆաբիո Կապելոյին, որ նա վնասվածք ստացած ֆուտբոլիստին առանց բավարար բուժման թողել է մտնել խաղադաշտ։ Սլովակիայի դեմ խաղում Հեսկին կարողացավ դառնալ գոլի հեղինակ (6 տարի նա չէր կարողացել գոլ խփել հավաքականի կազմում)։ Նա գոլի հեղինակ դարձավ նաև 2010 թվականի աշխարհի առաջնության ժամանակ, որտեղ Անգլիան մրցում էր Ղազախստանի հետ։ Խաղն ավարտվեց 4:0 հաշվով՝ հօգուտ անգլիացիների։

2010 թվականի աշխարհի առաջնությունում Էմիլը մեկնարկային կազմում էր։ Արժե նշել, որ հավաքականի մարզումների ժամանակ Հեսկին պատահմամբ վնասել էր թիմի ավագին՝ Ռիո Ֆերդինանտին, և «Մանչեսթեր Յունայթեդի» ֆուտբոլիստը չկարողացավ հանդես գալ լիգայում։ Անգլիա-ԱՄՆ հանդիպման ժամանակ Հեսկին մեկնարկային կազմում էր։ Էմիլը կարողացավ իր ներդրումն ունենալ ակումբի հաղթանակի մեջ՝ գոլային փոխանցոմ կատարելով Սթիվեն Ջերարդին։

Հեսկին միջազգային ֆուտբոլը թողեց 2010 թվականի հուլիսի 15-ին, 32 տարեկանում՝ հօգուտ Անգլիայի հավաքականի ունենալով 7 գոլեր՝ 62 մրցախաղերում։

Խաղային ոճ
----------

Հեսկին հանդես է գալիս կենտրոնական հարձակվողի դիրքում, բայց ոչ մի կերպ չի կարողանում իրեն դրսևորել ձախ եզրագծում։ Էմիլը առանձնանում էր իր ֆիզիկական տվյալներով։ Էմիլի «աշխատող» ոտքը աջն է։ Հեսկին կարողանում է իր մոտ պահել գնդակը և շեղել պաշտպանների ուշադրությունը, որի շնորհիվ թիմակիցը ներխուժում է տուգանային հրապարակ և փոխանցում նրան, վերջինս էլ դառնում է գոլի հեղինակ։ Էմիլին նկարագրել են որպես անշահախնդիր ֆուտբոլիստ։ Մի առիթով Հեսկին ասել է. «Հարձակվողները ուզում են գոլ խփել, բայց ես մտածոււմ եմ, որ կարող եմ թիմին ավելի շատ օգուտ տալ՝ խաղալով թիմի հետ մասին»։

Անձնական կյանք
--------------

Հեսկին ամուսնացած է եղել Կայլի Պինսենտի հետ, զույգը բաժանվել է 2004 թվականին։ Հեսկիի ներկայիս կինը Չանտիլ Տագոն է։ 2002 թվականից Էմիլը հանդիպում էր Տագոյի հետ։ Տագոն ժամանակին աշխատել է ակումբում՝ որպես մատուցող։ Էմիլը 5 երեխաների հայր է, որից երեքը՝ Պինսենտից, երկուսը՝ Տագոյից։ 2008 թվականի հուլիսին Հեսկիին թալանել են։ 2009 թվականին Հեսկիի կարողությունը գնահատվել է 12 միլիոն ֆունտ։ Հեսկին և Անգլիայի հավաքականի մի շարք ֆուտբոլիստներ միացել են Shoe Aid for Africa ակցիային, որը միտված էր օգնելու Աֆրիկայում բնակվող աղքատ ընտանիքների երեխաներին։

Վիճակագրություն
---------------

### Ակումբում

| Ակումբ | Մրցաշրջան | Լիգա | ԱԳ | ԱԼԳ | Եվրոգավաթ | Ուրիշներ | Միասին |
| --- | --- | --- | --- | --- | --- | --- | --- |
| Դիվիզիոն | Խ | Գ | Խ | Գ | Խ | Գ | Խ | Գոլեր | Խ | Գ | Խ | Գ |
| Լեսթեր Սիթի | 1994/1995 | Պրեմիեր Լիգա | 1 | 0 | 0 | 0 | 0 | 0 | — | — | 1 | 0 |
| 1995/1996 | Առաջնություն | 30 | 7 | 0 | 0 | 2 | 0 | — | 3 | 0 | 35 | 7 |
| 1996/1997 | Պրեմիեր Լիգա | 35 | 10 | 3 | 0 | 9 | 2 | — | — | 47 | 12 |
| 1997/1998 | Պրեմիեր Լիգա | 35 | 10 | 2 | 0 | 0 | 0 | 2 | 0 | — | 39 | 10 |
| 1998/1999 | Պրեմիեր Լիգա | 30 | 6 | 2 | 0 | 8 | 3 | — | — | 40 | 9 |
| 1999/2000 | Պրեմիեր Լիգա | 23 | 7 | 4 | 0 | 8 | 1 | — | — | 35 | 8 |
| Ընդհանուր | 154 | 40 | 11 | 0 | 27 | 6 | 2 | 0 | 3 | 0 | 197 | 46 |
| Լիվերպուլ | 1999/2000 | Պրեմիեր Լիգա | 12 | 3 | 0 | 0 | 0 | 0 | — | — | 12 | 3 |
| 2000/2001 | Պրեմիեր Լիգա | 36 | 14 | 5 | 5 | 4 | 0 | 11 | 3 | — | 56 | 22 |
| 2001/2002 | Պրեմիեր Լիգա | 35 | 9 | 2 | 0 | 1 | 0 | 17 | 5 | 1 | 0 | 56 | 14 |
| 2002/2003 | Պրեմիեր Լիգա | 32 | 6 | 3 | 0 | 5 | 0 | 11 | 3 | 1 | 0 | 52 | 9 |
| 2003/2004 | Պրեմիեր Լիգա | 35 | 7 | 4 | 1 | 2 | 2 | 6 | 2 | — | 47 | 12 |
| Ընդհանուր | 150 | 39 | 14 | 6 | 12 | 2 | 45 | 13 | 2 | 0 | 223 | 60 |
| Բիրմինգեմ Սիթի | 2004/2005 | Պրեմիեր Լիգա | 34 | 10 | 2 | 1 | 2 | 0 | — | — | 38 | 11 |
| 2005/2006 | Պրեմիեր Լիգա | 34 | 4 | 3 | 0 | 3 | 1 | — | — | 40 | 5 |
| Ընդհանուր | 68 | 14 | 5 | 1 | 5 | 1 | — | — | 78 | 16 |
| Ուիգան Ատլետիկ | 2006/2007 | Պրեմիեր Լիգա | 34 | 8 | 1 | 0 | 1 | 0 | — | — | 36 | 8 |
| 2007/2008 | Պրեմիեր Լիգա | 28 | 4 | 2 | 0 | 0 | 0 | — | — | 30 | 4 |
| 2008/2009 | Պրեմիեր Լիգա | 20 | 3 | 0 | 0 | 2 | 0 | — | — | 22 | 3 |
| Ընդհանուր | 82 | 15 | 3 | 0 | 3 | 0 | — | — | 88 | 15 |
| Աստոն Վիլլա | 2008/2009 | Պրեմիեր Լիգա | 14 | 2 | 0 | 0 | 0 | 0 | 0 | 0 | — | 14 | 2 |
| 2009/2010 | Պրեմիեր Լիգա | 31 | 3 | 4 | 0 | 5 | 2 | 2 | 0 | — | 42 | 5 |
| 2010/2011 | Պրեմիեր Լիգա | 19 | 3 | 2 | 0 | 2 | 2 | 2 | 1 | — | 25 | 6 |
| 2011/2012 | Պրեմիեր Լիգա | 28 | 1 | 1 | 0 | 0 | 0 | — | — | 29 | 1 |
| Ընդհանուր | 92 | 9 | 7 | 0 | 7 | 4 | 4 | 1 | — | 110 | 14 |
| Նյուքասլ Յունայթեդ Ջետս | 2012/2013 | Ա Լիգա | 23 | 9 | — | — | — | — | 23 | 9 |
| 2013/2014 | Ա լիգա | 19 | 1 | — | — | — | — | 19 | 1 |
| Ընդհանուր | 42 | 10 | — | — | — | — | 42 | 10 |
| Ամբողջ կարիերայի ընթացքում | 588 | 127 | 40 | 7 | 54 | 13 | 51 | 14 | 5 | 0 | 738 | 161 |

### Հավաքականում

| Թիմ | Տարի | Խաղեր | Գոլեր |
| --- | --- | --- | --- |
| Անգլիա | 1999 | 4 | 0 |
| 2000 | 7 | 1 |
| 2001 | 9 | 2 |
| 2002 | 11 | 1 |
| 2003 | 7 | 1 |
| 2004 | 5 | 0 |
| 2007 | 2 | 0 |
| 2008 | 5 | 0 |
| 2009 | 7 | 2 |
| 2010 | 5 | 0 |
| Ընդհանուր | 62 | 7 |

Ձեռքբերումներ
-------------

### Թիմային

**Լիվերպուլ**

* 2001 թվականի Անգլիայի գավաթի հաղթող
* 2000, 2001, 2003 թվականների Անգլիայի Լիգայի գավաթի հաղթող
* 2001 թվականի Անգլիայի Սուպերգավաթի հաղթող
* 2001 թվականի ՈւԵՖԱ-ի գավաթի հաղթող
* 2001 թվականի ՈւԵՖԱ-ի սուպերգավաթի հաղթող

Արտաքին հղումներ
----------------

* Պրոֆիլը «Աստոն Վիլլայի» պաշտոնական կայքում Արխիվացված 2009-03-17 Wayback Machine (անգլ.)
* Պրոֆիլը LFCHistory.net կայքում (անգլ.)
* Պրոֆիլը Liverbird.ru կայքում (ռուս.)

Ծանոթագրություններ
------------------

1. 1 2  Transfermarkt.com(բազմ․) — 2000.
2. 1 2  FBref.com(բազմ․)
3. 1 2  Արգենտինական ֆուտբոլի տվյալների շտեմարան (իսպ.)
4. ↑  Emile Heskey: Как произносится Emile Heskey, язык: Английский — Forvo.
5. ↑  «Wigan seal £5.5m move for Heskey». BBC Sport. 2006 թ․ հուլիսի 7. Վերցված է 2011 թ․ հուլիսի 11-ին.
6. ↑  Chowdhury, Saj (2006 թ․ օգոստոսի 19). «Newcastle 2–1 Wigan». BBC Sport. Վերցված է 2011 թ․ ապրիլի 24-ին.
7. ↑  Bevan, Chris (2006 թ․ օգոստոսի 26). «Wigan 1–0 Reading». BBC Sport. Վերցված է 2011 թ․ ապրիլի 24-ին.
8. ↑  McNulty, Phil (2007 թ․ մայիսի 14). «Sheff Utd 1–2 Wigan». BBC Sport. Վերցված է 2011 թ․ ապրիլի 24-ին.
9. ↑  «Heskey has suspected broken toe». BBC Sport. 2007 թ․ սեպտեմբերի 15. Վերցված է 2011 թ․ հուլիսի 11-ին.
10. ↑  «Heskey faces weeks out of action». BBC Sport. 2007 թ․ դեկտեմբերի 16. Վերցված է 2011 թ․ հուլիսի 11-ին.
11. ↑  Fletcher, Paul (2008 թ․ ապրիլի 14). «Chelsea 1–1 Wigan». BBC Sport. Վերցված է 2011 թ․ ապրիլի 24-ին.
12. ↑  Lewis, Aimee (2008 թ․ ապրիլի 19). «Wigan 1–1 Tottenham». BBC Sport. Վերցված է 2011 թ․ ապրիլի 24-ին.
13. ↑  Barder, Russell (2008 թ․ օգոստոսի 30). «Hull 0–5 Wigan». BBC Sport. Վերցված է 2011 թ․ ապրիլի 24-ին.
14. ↑  McGarry, Ian (2008 թ․ հոկտեմբերի 17). «Heskey: Come 'n get me, Rafa». *The Sun*. London. Արխիվացված է օրիգինալից 2008 թ․ հոկտեմբերի 17-ին. Վերցված է 2008 թ․ հոկտեմբերի 17-ին.
15. ↑  «Bruce hopes to keep Heskey». Sky Sports. 2008 թ․ հոկտեմբերի 17. Վերցված է 2008 թ․ հոկտեմբերի 17-ին.
16. ↑  «Heskey open to Liverpool return». BBC Sport. 2008 թ․ հոկտեմբերի 17. Վերցված է 2011 թ․ ապրիլի 24-ին.
17. ↑  May, John (2008 թ․ նոյեմբերի 1). «Portsmouth 1–2 Wigan». BBC Sport. Վերցված է 2011 թ․ ապրիլի 24-ին.
18. ↑  «Villa sign England striker Heskey». BBC Sport. 2009 թ․ հունվարի 23. Վերցված է 2011 թ․ հուլիսի 11-ին.
19. ↑  Fletcher, Paul (2009 թ․ հունվարի 27). «Portsmouth 0–1 Aston Villa». BBC Sport. Վերցված է 2009 թ․ հունվարի 27-ին.
20. ↑  «Aston Villa's Emile Heskey suffers concussion in pre-season friendly». *Birmingham Mail*. 2009 թ․ հուլիսի 25. Վերցված է 2013 թ․ նոյեմբերի 23-ին.
21. ↑  «Barry understands Heskey stance». BBC Sport. 2009 թ․ հոկտեմբերի 13. Վերցված է 2011 թ․ ապրիլի 24-ին.
22. ↑  «O'Neill unmoved on Heskey future». BBC Sport. 2009 թ․ հոկտեմբերի 14. Վերցված է 2011 թ․ հուլիսի 11-ին.
23. ↑  «Heskey denies Villa quit threat». BBC Sport. 2009 թ․ հոկտեմբերի 15. Վերցված է 2011 թ․ հուլիսի 11-ին.
24. ↑  Kendrick, Mat (2010 թ․ փետրվարի 20). «Aston Villa striker Emile Heskey is told to build up a head of steam». *Birmingham Mail*. Վերցված է 2013 թ․ նոյեմբերի 23-ին.
25. ↑  «Emile Heskey escapes punishment over referee barge and tunnel row». *The Guardian*. London. 2011 թ․ մայիսի 9. Վերցված է 2013 թ․ նոյեմբերի 23-ին.
26. ↑  «Heskey 'lucky' not to see red». Sky Sports. 2011 թ․ մայիսի 8. Վերցված է 2011 թ․ մայիսի 10-ին.
27. ↑  Nakrani, Sachin (2011 թ․ մայիսի 9). «Aston Villa's season of torment takes its toll on Emile Heskey». *The Guardian*. London. Վերցված է 2013 թ․ նոյեմբերի 23-ին.
28. ↑  Scott, Ged (2012 թ․ մայիսի 7). «Emile Heskey set to leave Aston Villa after no new deal is offered». BBC Sport. Վերցված է 2012 թ․ մայիսի 8-ին.
29. ↑  «Newcastle Jets sign Emile Heskey». Newcastle Jets FC. 2012 թ․ սեպտեմբերի 21. Արխիվացված է օրիգինալից 2014 թ․ մարտի 25-ին. Վերցված է 2012 թ․ սեպտեմբերի 20-ին.
30. ↑  FitzGibbon, Liam (2012 թ․ հոկտեմբերի 7). «Travel-weary Adelaide spoil Heskey debut». *The Sydney Morning Herald*. Վերցված է 2012 թ․ հոկտեմբերի 7-ին.
31. ↑  «Adelaide spoil Heskey's debut». *Football Federation Australia*. 2012 թ․ հոկտեմբերի 7. Արխիվացված է օրիգինալից 2013 թ․ մարտի 27-ին. Վերցված է 2013 թ․ փետրվարի 15-ին.
32. 1 2 3 4  «E. Heskey». Soccerway. Վերցված է 2012 թ․ սեպտեմբերի 25-ին.
33. ↑  «Emile Heskey wows the Aussies with his starring role Down Under». *Leicester Mercury*. 2012 թ․ հոկտեմբերի 27. Արխիվացված է օրիգինալից 2013 թ․ դեկտեմբերի 2-ին. Վերցված է 2013 թ․ նոյեմբերի 23-ին.
34. ↑  Rice, Simon (2012 թ․ հոկտեմբերի 25). «Emile Heskey delights 'Heskeycam' viewers with stunning bicycle kick». *The Independent*. London. Վերցված է 2013 թ․ փետրվարի 15-ին.
35. ↑  «Emile Heskey signs new contract with Newcastle Jets». *The Independent*. London. 2013 թ․ ապրիլի 3. Վերցված է 2014 թ․ օգոստոսի 2-ին.
36. ↑  Mail, Simon (2014 թ․ հուլիսի 16). «Leyton Orient linked with former Liverpool, England and Aston Villa striker Emile Heskey». *Epping Forest Guardian*. Վերցված է 2014 թ․ օգոստոսի 2-ին.
37. ↑   Хески тренируется с «Болтоном»
38. ↑   Хески провел первый матч за молодежную команду «Болтона»
39. ↑  «Emile Heskey». The Football Association. Արխիվացված է օրիգինալից 2017 թ․ հոկտեմբերի 30-ին. Վերցված է 2010 թ․ ապրիլի 4-ին.
40. ↑  «Archive Material: Evington Echo (Issues 101 to 110)». *Evington Echo*. Արխիվացված է օրիգինալից 2012 թ․ մարտի 5-ին. Վերցված է 2010 թ․ ապրիլի 4-ին.
41. 1 2  «England's Under 21 Matches featuring Black Players». England Football Online. Վերցված է 2009 թ․ հունիսի 20-ին.
42. ↑  «Heskey's first England goal is not enough». *The Independent*. 1997 թ․ մայիսի 30. Վերցված է 2014 թ․ սեպտեմբերի 29-ին.
43. ↑  «England Under-21 Caps». The Football Association. Արխիվացված օրիգինալից 2009 թ․ փետրվարի 15-ին. Վերցված է 2017 թ․ հունվարի 19-ին.
44. ↑  «England Under-21 Goalscorers». The Football Association. Արխիվացված օրիգինալից 2008 թ․ դեկտեմբերի 16-ին. Վերցված է 2017 թ․ հունվարի 19-ին.
45. ↑  Courtney, Barrie (2004 թ․ մարտի 21). «England – International Results B-Team – Details». Rec.Sport.Soccer Statistics Foundation. Վերցված է 2007 թ․ հուլիսի 1-ին.
46. 1 2 3  «Emile Heskey Profile». England Football Online. Վերցված է 2007 թ․ հունիսի 18-ին.
47. ↑  «Emile Heskey retires from international football». BBC. Վերցված է 2015 թ․ փետրվարի 27-ին.
48. ↑  «Emile Heskey». BBC Sport. 2000 թ․ մայիսի 13. Վերցված է 2011 թ․ ապրիլի 24-ին.
49. ↑  «England squad in full». CBBC Newsround. 2002 թ․ սեպտեմբերի 4. Վերցված է 2011 թ․ ապրիլի 24-ին.
50. 1 2  «England». BBC Sport. 2002 թ․ հունիսի 9. Վերցված է 2011 թ․ ապրիլի 24-ին.
51. ↑  «England brush Danes aside». BBC Sport. 2002 թ․ հունիսի 15. Վերցված է 2011 թ․ ապրիլի 24-ին.
52. ↑  «Brazil end England's dream». BBC Sport. 2002 թ․ հունիսի 21. Վերցված է 2011 թ․ ապրիլի 24-ին.
53. ↑  «Dyer out of England squad». BBC Sport. 2002 թ․ հոկտեմբերի 14. Վերցված է 2011 թ․ ապրիլի 24-ին.
54. ↑  «Uefa closes doors on Slovakia». BBC Sport. 2003 թ․ հունվարի 13. Վերցված է 2011 թ․ ապրիլի 24-ին.
55. ↑  McNulty, Phil (2003 թ․ մարտի 31). «Rooney puts pressure on Heskey». BBC Sport. Վերցված է 2011 թ․ ապրիլի 24-ին.
56. ↑  «21 – Emile Heskey». CBBC Newsround. 2004 թ․ մայիսի 18. Վերցված է 2011 թ․ ապրիլի 24-ին.
57. ↑  «England National Football Team Match No. 803». England Football Online. Վերցված է 2008 թ․ հունիսի 15-ին.
58. ↑  «Sven names squad for Euro 2004». CBBC Newsround. 2004 թ․ մայիսի 17. Վերցված է 2011 թ․ ապրիլի 24-ին.
59. ↑  «France 2–1 England». BBC Sport. 2004 թ․ հունիսի 13. Վերցված է 2011 թ․ ապրիլի 24-ին.
60. ↑  «Bruce ecstatic over Heskey recall». BBC Sport. 2005 թ․ մարտի 21. Վերցված է 2011 թ․ ապրիլի 24-ին.
61. ↑  Tynan, Gordon (2005 թ․ դեկտեմբերի 17). «Heskey head and shoulders above Crouch, says Bruce». *The Independent*. London. Վերցված է 2011 թ․ մայիսի 18-ին.
62. ↑  «Beckham left out of England squad». BBC Sport. 2008 թ․ հունվարի 31. Վերցված է 2011 թ․ ապրիլի 24-ին.
63. ↑  «Wright-Phillips fit for England». BBC Sport. 2008 թ․ փետրվարի 24. Վերցված է 2011 թ․ ապրիլի 24-ին.
64. ↑  Sanghera, Mandeep (2008 թ․ օգոստոսի 18). «England 2–2 Czech Rep». BBC Sport. Վերցված է 2011 թ․ ապրիլի 24-ին.
65. ↑  Bevan, Chris (2008 թ․ սեպտեմբերի 6). «Andorra 0–2 England». BBC Sport. Վերցված է 2011 թ․ ապրիլի 24-ին.
66. ↑  Stevenson, Jonathan (2008 թ․ սեպտեմբերի 10). «Croatia 1–4 England». BBC Sport. Վերցված է 2011 թ․ ապրիլի 24-ին.
67. ↑  Mole, Giles (2008 թ․ սեպտեմբերի 12). «Racial abuse aimed at Emile Heskey by Croatia fans reported to Fifa». *The Daily Telegraph*. London. Վերցված է 2010 թ․ հոկտեմբերի 20-ին.
68. ↑  «Fifa to probe Heskey racial abuse». BBC Sport. 2008 թ․ սեպտեմբերի 17. Վերցված է 2011 թ․ մայիսի 18-ին.
69. ↑  «Croatia fined over Heskey abuse». BBC Sport. 2008 թ․ սեպտեմբերի 25. Վերցված է 2011 թ․ մայիսի 18-ին.
70. ↑  McNulty, Phil (2008 թ․ հոկտեմբերի 15). «Belarus 1–3 England». BBC Sport. Վերցված է 2011 թ․ ապրիլի 24-ին.
71. ↑  Fifield, Dominic (2008 թ․ հոկտեմբերի 17). «Rooney's resurgence inspired by arrival of Berbatov, says Ferdinand». *The Guardian*. London. Վերցված է 2013 թ․ նոյեմբերի 23-ին.
72. ↑  «O'Neill angry over Heskey start». BBC Sport. 2009 թ․ փետրվարի 13. Վերցված է 2011 թ․ հուլիսի 11-ին.
73. ↑  McNulty, Phil (2009 թ․ մարտի 28). «England 4–0 Slovakia». BBC Sport. Վերցված է 2011 թ․ ապրիլի 24-ին.
74. ↑  «Heskey pulls out of England squad». BBC Sport. 2009 թ․ մարտի 29. Վերցված է 2011 թ․ ապրիլի 24-ին.
75. ↑  McNulty, Phil (2009 թ․ հունիսի 6). «Kazakhstan 0–4 England». BBC Sport. Վերցված է 2011 թ․ ապրիլի 24-ին.
76. ↑  «Fabio Capello makes surprise England World Cup choices». BBC Sport. 2010 թ․ մայիսի 11. Վերցված է 2010 թ․ մայիսի 11-ին.
77. ↑  «World Cup 2010: Theo Walcott left out of England squad». BBC Sport. 2010 թ․ հունիսի 1. Վերցված է 2011 թ․ ապրիլի 24-ին.
78. ↑  «Rio Ferdinand out of England World Cup squad». BBC Sport. 2010 թ․ հունիսի 4. Վերցված է 2011 թ․ ապրիլի 24-ին.
79. ↑  McNulty, Phil (2010 թ․ հունիսի 13). «Capello's big calls backfire». BBC Sport. Վերցված է 2010 թ․ հունիսի 13-ին.
80. ↑  Townsend, Nick (2007 թ․ հուլիսի 9). «Heskey relishes second chance». *The Independent*. London. Վերցված է 2011 թ․ մայիսի 18-ին. (չաշխատող հղում)
81. ↑  «1st Team». Wigan Athletic F.C. Արխիվացված է օրիգինալից 2008 թ․ դեկտեմբերի 20-ին. Վերցված է 2012 թ․ սեպտեմբերի 25-ին.
82. ↑  White, Duncan (2008 թ․ նոյեմբերի 12). «The Debate: Is Darren Bent the man to replace Emile Heskey for England?». *The Daily Telegraph*. London. Վերցված է 2010 թ․ հոկտեմբերի 20-ին.
83. ↑  «Emile Heskey» (անգլերեն). Transfermarkt. Վերցված է 2015 թ․ փետրվարի 14-ին.
84. ↑  Davies, Christopher (2008 թ․ հոկտեմբերի 18). «Full steam ahead for England as Capello pushes all the right buttons». *The Japan Times*. Արխիվացված է օրիգինալից 2013 թ․ դեկտեմբերի 3-ին. Վերցված է 2013 թ․ նոյեմբերի 23-ին.
85. 1 2  Jacobs, Ben (2010 թ․ մարտի 2). «The Ben Jacobs Column: Will Emile make return journey to his beloved Leicester City?». *Leicester Mercury*. Արխիվացված է օրիգինալից 2013 թ․ դեկտեմբերի 2-ին. Վերցված է 2013 թ․ նոյեմբերի 23-ին.
86. ↑  «World Cup 2010: Emile Heskey tells critics – I do more for England than score goals». *Daily Mail*. London. 2010 թ․ հունիսի 10. Վերցված է 2010 թ․ հունիսի 13-ին.
87. ↑  «Fiancee of Premier League star Emile Heskey held at knifepoint in her own home during daring daylight robbery». *Evening Standard*. London. 2008 թ․ հուլիսի 23. Վերցված է 2013 թ․ նոյեմբերի 23-ին.
88. ↑  Tate, Chris; Lennon, Simon (2003 թ․ ապրիլի 6). «Article: Heskey has a partner and two kids but Chantelle is besotted ..she talks about him all the time; Exclusive: the pounds 11m soccer star and the cocktail waitress.(News)». HighBeam Research (taken from The People). Արխիվացված է օրիգինալից 2012 թ․ նոյեմբերի 4-ին. Վերցված է 2010 թ․ ապրիլի 9-ին.
89. ↑  Tozer, James (2008 թ․ հուլիսի 24). «Footballer Emile Heskey's fiancée threatened at knifepoint as robbers raid home». *Daily Mail*. London. Վերցված է 2008 թ․ նոյեմբերի 15-ին.
90. ↑  «Heskey's wife held at knifepoint». *The Independent*. London. 2008 թ․ հուլիսի 23. Վերցված է 2008 թ․ հոկտեմբերի 11-ին.
91. ↑  «Balls to the Crunch». *FourFourTwo*: p. 50. 2009 թ․ փետրվար. `{{cite journal}}`: `|pages=` has extra text (օգնություն)
92. ↑  Collins, Tony (2009 թ․ սեպտեմբերի 22). «Aston Villa star Emile Heskey donates fooball boots to help African children». *Birmingham Mail*. Վերցված է 2013 թ․ նոյեմբերի 23-ին.
93. ↑  Rollin, Jack, ed. (1995). *Rothmans Football Yearbook 1995–96*. Headline Publishing Group. էջեր 200–201. ISBN 978-0-7472-7823-8.
94. ↑  Rollin, Glenda, ed. (1996). *Rothmans Football Yearbook 1996–97*. Headline Publishing Group. էջեր 200–201, 544–545, 577–578. ISBN 978-0-7472-7781-1.
95. ↑  «Games played by Emile Heskey in 1996/1997». Soccerbase. Վերցված է 2013 թ․ նոյեմբերի 23-ին.
96. ↑  «Games played by Emile Heskey in 1997/1998». Soccerbase. Վերցված է 2013 թ․ նոյեմբերի 23-ին.
97. ↑  «Games played by Emile Heskey in 1998/1999». Soccerbase. Վերցված է 2013 թ․ նոյեմբերի 23-ին.
98. 1 2  «Games played by Emile Heskey in 1999/2000». Soccerbase. Վերցված է 2013 թ․ նոյեմբերի 23-ին.
99. ↑  «Games played by Emile Heskey in 2000/2001». Soccerbase. Վերցված է 2013 թ․ նոյեմբերի 23-ին.
100. ↑  «Games played by Emile Heskey in 2001/2002». Soccerbase. Վերցված է 2013 թ․ նոյեմբերի 23-ին.
101. ↑  «Games played by Emile Heskey in 2002/2003». Soccerbase. Վերցված է 2013 թ․ նոյեմբերի 23-ին.
102. ↑  «Games played by Emile Heskey in 2003/2004». Soccerbase. Վերցված է 2013 թ․ նոյեմբերի 23-ին.
103. ↑  «Games played by Emile Heskey in 2004/2005». Soccerbase. Վերցված է 2013 թ․ նոյեմբերի 23-ին.
104. ↑  «Games played by Emile Heskey in 2005/2006». Soccerbase. Վերցված է 2013 թ․ նոյեմբերի 23-ին.
105. ↑  Rollin, Glenda; Rollin, Jack, eds. (2007). *Sky Sports Football Yearbook 2007–2008*. Headline Publishing Group. էջեր 410–411, 601, 621. ISBN 978-0-7553-1664-9.
106. ↑  «Games played by Emile Heskey in 2007/2008». Soccerbase. Վերցված է 2013 թ․ նոյեմբերի 23-ին.
107. 1 2  «Games played by Emile Heskey in 2008/2009». Soccerbase. Վերցված է 2013 թ․ նոյեմբերի 23-ին.
108. ↑  «Games played by Emile Heskey in 2009/2010». Soccerbase. Վերցված է 2013 թ․ նոյեմբերի 23-ին.
109. ↑  «Games played by Emile Heskey in 2010/2011». Soccerbase. Վերցված է 2013 թ․ նոյեմբերի 23-ին.
110. ↑  «Games played by Emile Heskey in 2011/2012». Soccerbase. Վերցված է 2013 թ․ նոյեմբերի 23-ին.
111. ↑  «Player Info: Emile William Ivanhoe Heskey». englandstats.com. Վերցված է 2011 թ․ նոյեմբերի 15-ին.

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Էմիլ Հեսկի» հոդվածին։ |

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | BDFA · BDFutbol · CUP2002.RU · England Football Online (խաղացող) · englandstats.com · eu-football.info (խաղացող) · FootballDatabase.eu · National Football Teams.com · Soccerbase (խաղացող) · Soccerway · playmarkerstats.com (խաղացող) · Transfermarkt (խաղացող) · worldfootball.net (խաղացող) · ՈւԵՖԱ · ՖԻՖԱ |

 |